Jos demarit pääsevät valtaan, he iskevät varakkaiden verosuunnitteluun – Nämä kaksi ekonomistia tietävät, miten se pitäisi tehdä

Lauri Finér ja Joonas Rahkola ovat demareiden veropolitiikan taustavaikuttajat.

Sdp:n ekonomisti Joonas Rahkola (takana) ja veroasiantuntija Lauri Finér demareiden ryhmähuoneessa eduskunnassa.­

Lauri Finér ja Joonas Rahkola.

Siinä on kaksi nimeä, jotka kannattaa pistää mieleensä, vaikka ei välttämättä tämän jutun jälkeen koskaan nimiin törmäisikään.

Jos Sdp pääsee hallitukseen tai jopa pääministeripuolueeksi, Finérillä ja Rahkolalla on merkittävä rooli eritoten siinä, miten kansalaisia ja yrityksiä jatkossa verotetaan.